钦定古今图书集成/明伦汇编/人事典/第071卷 > 西畴常言 > 《君子有所思行》宋·谢灵运
## 钦定古今图书集成/明伦汇编/人事典/第071卷 > 西畴常言 > 《君子有所思行》宋·谢灵运

总驾越锺陵，还顾望京畿。踯躅周名都，游目倦忘归。
市廛无厄室，世族有高闱。密亲丽华苑，轩甍饬通逵。
孰是金张乐，谅由燕赵诗。长夜恣酣饮，穷年弄音徽。
盛往速露坠，衰来疾风飞。馀生不欢娱，何以竟暮归。
寂寥曲肱子，瓢饮疗朝饥。所秉自天性，贫富岂相讥。